Յոան Նիկուլաե

**Յոան Նիկուլաե** (ռումիներեն՝ *Ioan Niculae․* ), ռումինացի գործարար, ով առավել հայտնի է որպես InterAgro-ի և Astra Giurgiu ֆուտբոլային ակումբի սեփականատեր։ 2018 թվականի օգոստոսին նրա կարողությունը գնահատվել է 700 միլիոն ամերիկյան դոլար։

## Ընդհանուր ակնարկ
Նիկուլաեն Ռումինիայի գյուղատնտեսության և պարարտանյութերի արտադրության առաջատար կոնգլոմերատ InterAgro խմբի սեփականատերն է, որի եկամուտը 2012 թվականին գերազանցում էր 630 միլիոն  եվրոն։

Իր ընկերության միջոցով Նիկուլաեն տնօրինում է մոտավորապես 50․000 հեկտար գյուղատնտեսական հողեր, հանդիսանում է ռումինական հացահատիկի ամենամեծ մշակողը։ Նա նաև 170 հա խաղողի այգիների սեփականատեր է, որոնց առաջին բերքը քաղել է 2008 թվականին։

2004 թվականից ի վեր նրա ընկերության գյուղատնտեսական ներդրումների ընդհանուր ծավալը գերազանցել է 100 միլիոն եվրոն։

Նիկուլաեին մեղադրում էին կոմունիստական Ռումինիայի գաղտնի ոստիկանության՝ Securitate-ի գործակալության տեղեկացնող լինելու մեջ։

2013 թվականին Forbes-ի միլիարդատերերի ցուցակում Նիկուլաեն 1,2 միլիարդ դոլար կարողությամբ զբաղեցրել է 1372-րդ հորիզոնականը։ Նա այդ ամսագրում հայտնված երրորդ ռումինացին է․ հաջորդել է Դինու Պատրիսիուին և Իոն Շիրիակին։

1996 թվականից Նիկուլաեն հանդիսանում է Astra Giurgiu ֆուտբոլային թիմի սեփականատերը։

2021 թվականին Իոան Նիկուլաեն դատապարտվել է 5 տարվա ազատազրկման՝ հարկերից խուսափելու, փողերի լվացման և ներգործության գնման, բազմաթիվ կոռուպցիոն գործերի մեջ ներգրավված լինելու համար։

## Կենսագրություն
Նիկուլաեն գործարար աշխարհ է մտել 1990 թվականից՝ մի թուրք գործընկերոջ հետ ստեղծելով քիմիական ապրանքների առևտրային Interaction ընկերությունը։

1995 թվականին հիմնել է InterAgro, ռումինա-չինական համատեղ ձեռնարկությունը։

1997 թվականին, $16&nbsp;միլիոն դոլարի ներդրում կատարելով, դարձել է Astra Ploiesti նավթավերամշակման գործարանի բաժնետոմսերի մեծ մասի սեփականատերը։

1998 թվականին, 21 միլիոն դոլարի ներդրում կատարելով, գնել է ռումինական Asirom ապահովագրական ընկերությունը, որի բաժնետոմսերը վաճառել է 2007 թվականին և ստացել 65 միլիոն դոլար շահույթ։

Նրա մասին բազմաթիվ հակասական լուրեր են տարածվել նավթի և գազի արդյունաբերության ոլորտում իր բիզնես պրակտիկայի առնչությամբ։ Նա հերքել է բոլոր մեղադրանքները։

2012 թվականին Ռումինիայի ազգային հարկային վարչությունը Նիկուլաեին մեղադրել է ազգային բյուջեի հանդեպ պարտավորությունները օրինավոր կերպով կատարելուց խուսափելու մեջ՝ պնդելով, որ նրա ծխախոտային ընկերությունը՝ Galaxy Tobacco-ն, չի վճարել 120 միլիոն եվրո ընդհանուր չափով հարկեր։ Նիկուլաեն դատարանում պայքարել է մեղադրանքների դեմ և հաղթել։

2013 թվականին Նիկուլաեի մասին մամուլում բացասական նյութեր են հրապարակվել այն բանից հետո, երբ պետական դատախազները պնդել են, որ երկու ռումինացի քաղաքական գործիչներ InterAgro-ին գազի շահավետ զեղչեր են տվել 2006-ից 2010 թվականներին :

Այդ նույն՝ 2013 թվականին, Նիկուլաեն հիմնել է  Ռումինիայի ներդրողների խորհուրդը։

2015 թվականի ապրիլի 2-ին նա երկուսուկես տարվա  ազատազրկման է դատապարտվել՝ 2009 թվականին   PSD-ի նախընտրական քարոզարշավի ապօրինի ֆինանսավորման համար։

## Անձնական կյանք
2013 թվականին Նիկուլաեն դիմել է դատարան՝ 31 տարվա իր կնոջից՝ Դոմնիտա Նիկուլայից ամուսնալուծվելու համար։ Ամուսնալուծության դատավարությունը դեռ ընթացքի մեջ է։

Նա երեք երեխաների հայր է։

## Տես նաև
* Ռումինիայում կոռուպցիոն սկանդալների ցուցակ

## Ծանոթագրություններ

Կատեգորիա:1954 ծնունդներ
Կատեգորիա:Ապրող անձինք
Կատեգորիա:Գործարարներ